Ավանդաբար, սփյուռքի Դաշնակցությունն ավելի արմատական դիրքորոշում է ունենում եւ հիմա էլ, ըստ լուրերի, գոհ չէ ՀՅԴ հայաստանյան կառույցի՝ Գործադիր մարմնի գործելաոճից՝ հեղափոխության օրերից սկսած եւ հատկապես վերջին իրադարձությունների հետ կապված։ Եվ վերջին շրջանում մամուլում Հրանտ Մարգարյանին փոխելու տրամադրությունների մասին խոսակցությունները կրկին ակտուալ են դարձել։ Կլինի՞ բյուրոյի կազմի կտրուկ փոփոխություն, Արսեն Համբարձումյանը պատասխանեց, թե հարցը բացառապես ժողովի իրավասության տիրույթում է․ «Իսկ ես կանխատեսումներ չեմ անի։ Միայն կարող եմ ասել, որ Դաշնակցության բոլոր ղեկավար կազմերն էլ մշտապես որոշ չափով փոփոխություններ կրել են»։ Իսկ ՀՅԴ-ում է՞լ են ընտրական ցուցակներն արմատական փոփոխությունների ենթարկելու՝ երիտասարդ, թարմ ուժերով համալրելու, եւ այլեւս չենք տեսնելու նախկին գումարման «հին ընկերներին»։ Արսեն Համբարձումյանը հորդորեց սպասել ու իրենց ցուցակներից միայն հետեւություններ անել։